**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845

Az előterjesztés törvényességi

szempontból megfelelő.

Siófok, 2023. február

**dr. Boda Zsuzsanna**

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2023. februári ülésére**

**Tárgy:** Településrendezési eszközök módosítása teljes eljárásban – partnerségi egyeztetés lezárása, Petőfi utcai módosítás egyértelműsítése

**Előterjesztő:** Takács Károly polgármester

**Előkészítette:** Siófoki Közös Önkormányzati Hivatal Balatonvilágosi Kirendeltség

**Tisztelt Képviselő-testület!**

Balatonvilágos Község Önkormányzat Képviselő-testülete a 274/2021. (XII. 20.) számú határozattal döntött a Helyi Építési Szabályzat módosítására irányuló eljárás megindításáról *a településrendezési eszközök módosítására irányuló eljárás megindításáról, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló* 314/2012. (XI. 8.) Korm. rendelet (továbbiakban: TFR) rendelkezéseinek megfelelő teljes eljárás szabályai szerint. (Határozat szövege az előterjesztés végén olvasható)

Előzmények összefoglalása:

A döntésnek megfelelően megtörtént *az egyes tervek, illetve programok környezeti vizsgálatáról szóló 2/2005. (I. 11.) Korm. rendelet* (továbbiakban: Korm. r.) 1. § (3) bekezdés és 4. § szerint a környezet védelméért felelős szervek megkeresése. A megkeresés a 2022. július 1. napjától kötelező módon, az E-TÉR rendszerében történt elektronikus úton. A megkeresett szervek közül a 2022. október 24. napon lejárt határidőig hét szerv válaszolt, akik válaszaikban jelezték, nem tartják indokoltnak környezeti vizsgálat lefolytatását. A beérkezett vélemények alapján a Korm. r. rendelkezése értelmében a képviselő-testület a 240/2022.(XI.18.) határozatával a megkeresett szervek véleményét rögzítve a környezeti hatás jelentőségének vizsgálata ügyében lefolytatott eljárást lezárta és megállapította, hogy a várható környezeti hatás kis nagyságrendje miatt környezeti vizsgálat lefolytatása nem szükséges, így környezeti vizsgálat lefolytatására nem kerül sor.

A Balatonvilágos Község Önkormányzat Képviselő-testületének a településfejlesztési és településrendezési dokumentumok, valamint az egyes településrendezési sajátos jogintézmények partnerségi egyeztetésének szabályairól szóló 7/2017.(III.14.) önkormányzati rendelete szerint lefolytatott, 2022. november 29. napján meghirdetett partnerségi egyeztetés időszakában, a 2022. december 8. napján tartott Lakossági Fórumon észrevétel nem érkezett, a partnerségi egyeztetés lezárásáig tehát észrevétel, vélemény a lakosságtól, a partnerektől nem érkezett. Fentiek értelmében javasolom az 1. határozati javaslat szerint a partnerségi eljárás lezárását.

A 2. határozati javaslattal javasolom a mellékletként bemutatott vázrajz, SZAT kivágat és fotók alapján egyértelműen bemutatott tényállás alapján rögzíteni, hogy a képviselő-testület a valóságban jelenleg is meglévő nyomvonalnak megfelelően kívánja áthelyezni a SZAT tárgyi részletén a gyalogos közlekedésre vonatkozó nyomvonalat. A településtervező által jelzett pontosítást és egyértelműsítést tartalmazó előterjesztés alapján meghozandó határozatra annak érdekében van szükség, hogy mindenki számára nyilvánvaló legyen a határozat ezen pontjának tartalma.

Mellékletek:

* 1176-1177 hrsz-ú területeket és környezetét (volt vasúti őrház épület) tartalmazó SZAT kivágat;
* a területekről készült felmérés, mely az épület valós elhelyezkedését mutatja be az ingatlan-nyilvántartásban található nyilvántartási állapothoz képest;
* a területek és a volt vasúti őrház előtt elhaladó gyalogos útvonalat bemutatót fotódokumentáció.

Kérem a képviselő-testületet az előterjesztés megvitatására, az alábbi határozati javaslatok elfogadására.

Balatonvilágos, 2023. január

Takács Károly

polgármester

**1. Határozati javaslat:**

Balatonvilágos Község Önkormányzat Képviselő-testülete megtárgyalta a „Településrendezési eszközök módosítása teljes eljárásban – partnerségi egyeztetés lezárása, Petőfi utcai módosítás egyértelműsítése+ tárgyú előterjesztést és az alábbi határozatot hozza:

A képviselő-testület megállapítja, hogy a 274/2021. (XII. 20.) számú határozatával megindított, *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló* 314/2012. (XI. 8.) Korm. rendelet (továbbiakban: TFR) 36. § rendelkezéseinek megfelelő teljes eljárás keretében történő tervmódosítás tárgyában a partnerségi eljárás a településfejlesztési és településrendezési dokumentumok, valamint az egyes településrendezési sajátos jogintézmények partnerségi egyeztetésének szabályairól szóló 7/2017.(III.14.) önkormányzati rendelete szerint lezárult.

A képviselő-testület felhatalmazza a polgármestert a szükséges intézkedések megtételére, a döntés megküldésére a tervező és a települési főépítész részére.

Felelős: Takács Károly polgármester

Határidő: tervező és települési főépítész tájékoztatása a döntésről/ 2023. 02. 15.

**2. Határozati javaslat:**

Balatonvilágos Község Önkormányzat Képviselő-testülete megtárgyalta a „Településrendezési eszközök módosítása teljes eljárásban – partnerségi egyeztetés lezárása, Petőfi utcai módosítás egyértelműsítése+ tárgyú előterjesztést és az alábbi határozatot hozza:

A képviselő-testület a 274/2021. (XII. 20.) számú határozatával megindított, *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló* 314/2012. (XI. 8.) Korm. rendelet (továbbiakban: TFR) 36. § rendelkezéseinek megfelelő teljes eljárás keretében történő módosítás tárgyában a bemutatott vázrajz, SZAT kivágat és fotók alapján egyértelműen bemutatott tényállás alapján rögzíti, hogy a képviselő-testület a valóságban jelenleg is meglévő nyomvonalnak megfelelően kívánja áthelyezni a SZAT tárgyi részletén a gyalogos közlekedésre vonatkozó nyomvonalat.

A képviselő-testület felhatalmazza a polgármestert a szükséges intézkedések megtételére, a döntés megküldésére a tervező és a települési főépítész részére.

Felelős: Takács Károly polgármester

Határidő: tervező és települési főépítész tájékoztatása a döntésről/ 2023. 02. 15.

**274/2021.(XII.20.) számú határozat**

Balatonvilágos Község Önkormányzat Képviselő-testülete a Településrendezési Eszközök módosítását határozza el a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet – továbbiakban: R. – alapján teljes eljárás keretében, az alábbiak szerint:

1. **019** hrsz-ú, jelenleg közút besorolású terület átsorolása annak érdekében, hogy a Településüzemeltetés telephelye áthelyezésre kerüljön egy erre a célra megfelelően kialakítandó csarnokba;
2. **747/39** hrsz. területen kávézó, nyilvános WC és bringa-pont elhelyezését lehetővé tevő építési hely kijelölése a Vadrózsa és a Lehel utcák között, a jelenlegi, Vadrózsa utcával párhuzamos jelölés helyett a kerékpárúttal összhangban;
3. **1392** hrsz. területet érintő Z4 övezet kiterjesztése 30 méter szélességig 10 méterről az önkormányzati tulajdonba kerülő terület méretének megfelelően;
4. **020/2** hrsz-ú terület jelenlegi védő-zöld jellegének megtartását célzó módosítás;
5. HÉSZ szövegbeli pontosítások a napi gyakorlatban felmerült problémák orvoslására:
   * 1. A HÉSZ 10. § (1) pontjában szereplő „megszakítás” kifejezés jelentésének pontosítása;
     2. A HÉSZ 34. § (3) bekezdés b) pontja szerinti előírás, mely szerint *építési tevékenység megkezdése csak a szabályozási terven jelölt zöldterület kialakítása után* lehetséges, életszerű módosítása, az építési tevékenységek technológiája, organizációja szerint megoldható formában, például a használatba vételi engedély kiadásához feltételül szabott zöldfelület kialakításként;
6. **1330** hrsz. – első sorban a Zrínyi úton jelentkezett, a település több területén jellemző probléma megoldásaként a bővítés és átalakítás fogalmak pontosítása vertikális és horizontális viszonylatok újragondolásával;
7. **1534/1** hrsz-ú terület 1534/2 hrsz-ú ingatlannal szomszédos közút övezetének módosítása, ingatlan egy részét (Sirály köz) érintő SZAT módosítás;
8. **1593/1** hrsz-ú ingatlan 1590 hrsz-ú ingatlannal szomszédos terület- részét érintő közút besorolás megszüntetése, (zárvány, használaton kívüli terület) SZAT módosítás;
9. **1176/2, 1177/1, 1177/2** hrsz-ú ingatlanok (HEDON Kézműves Sörfőzde Kft.) területeit érintő szabályozási terv módosítás a valós állapotnak megfelelően;
10. **041/26, 041/67, 041/71** hrsz. KbTz-1 övezetbe sorolt területek, övezet vissza módosítása.

A Képviselő-testület megállapítja, hogy a partnerségi egyeztetés lefolytatására *a településfejlesztési és településrendezési dokumentumok, valamint az egyes településrendezési sajátos jogintézmények partnerségi egyeztetésének szabályairól* szóló 7/2017 (III.14.) önkormányzati rendelet szabályai alapján kerül sor, az elfogadott partnerségi egyeztetés szabályai hatályosak, jelen eljárás keretében azokon nem kíván változtatni.

A Képviselő-testület az egyes tervek, illetve programok környezeti vizsgálatáról szóló 2/2005. (I. 11.) Korm. rendelet 1. § (3) bekezdésnek megfelelően a várható környezeti hatást kis nagyságrendűnek tartja, környezeti vizsgálat lefolytatását nem látja szükségesnek. Felkéri a Polgármestert, hogy a környezet védelméért az említett rendeletben megnevezett felelős szerveket ezen álláspont figyelembe vételével tájékoztassa.

Felhatalmazza a polgármestert a szükséges intézkedések megtételére, az adatszolgáltatások beszerzésére és egyeztetések lefolytatására.

 Felelős: Takács Károly polgármester

Határidő: haladéktalanul/eljárás megindítása

folyamatos/ egyeztetések, eljárás lefolytatása